'n Kamera wat ook kan bel | Maroela Media
'n Kamera wat ook kan bel
Slimfone word gewoonlik toegerus met uitstekende kameras, maar Kodak en die Bullit Group het sopas die nuwe Kodak Ektra bekend gestel – 'n slimfoon wat spesifiek vir fotograwe ontwerp is.
Die slimfoon het 'n 21 megaspikkel- vinnige fokus kamerasensor met f2.0-lensopening en 'n 13 megaspikkel- voorste kamera met outofokus en f2.2-lensopening.
Die doegemaakte kamera-app word beheer deur intuïtiewe aanraking en verstellings kan dadelik gemaak word danksy HDR, landskap, portret, makro, sport en panorama of outomaties.
In "manual"-mode kan gevorderde gebruikers die ligopening, ISO, fokus, wit balans en sluiterspoed stel en die resultaat is dadelik op die skerm sigbaar soos veranderinge aangebring word.
Die Kodak Ektra-slimfoon het 'n toegewyde dubbel-sluiterknoppie in die horisontale styl van tradisionele kameras. Die toestel het ook 'n Super 8-app en bied professionele effekte soortgelyk aan Kodak se ikoniese Super 8-film.